钦定古今图书集成/明伦汇编/氏族典/第387卷 > 李正己
## 钦定古今图书集成/明伦汇编/氏族典/第387卷 > 李正己

按《唐书李正己传》：“正己，高丽人，为营州副将，从侯希
逸入青州，荐为折冲都尉。宝应中，以军候从讨史朝
义。时回纥恃功横，正己欲以气折之，与大酋角逐，约
曰：‘后者批之’。既逐而先，正己批其颊，回纥矢液流离，
众军哄然笑。酋大惭，自是沮惮不敢暴。希逸以为兵
马使，寻逐希逸出之，有诏代为节度使。本名怀玉，至”
是赐今名，遂有淄青等十五州。历检校司空，加同中
书门下平章事，封饶阳郡王。请附属籍，许之。因徙治
郓，以子纳及腹心将守诸州。建中初，叛，会发疽死。